# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 18/2014

# zo zasadnutia Kolégia rektora STU zo dňa 07. 05. 2014

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Výročná správa o hospodárení (D. Faktor)
3. Metodický postup pri zakladaní spin-off spoločnosti na STU (M. Peciar)
4. Účasť STU na veľtrhoch v roku 2014 (M. Peciar)
5. Letná univerzita pre stredoškolákov 2014 (M. Peciar)
6. Rôzne

**PREDLOŽENÉ MATERIÁLY:**

1. Kontrola úloh
2. Výročná správa o hospodárení za rok 2013
3. Metodický postup pri zakladaní spin-off spoločností na STU
4. Účasť STU na veľtrhoch v roku 2014
5. Letná univerzita pre stredoškolákov 2014
6. Rôzne
7. Prijímacie konanie na STU na akademický rok 2014/2015

**K BODU1: Kontrola úloh**

****

**K BODU 2: Výročná správa o hospodárení za rok 2013**

Materiál uviedol kvestor. K bodu bola prizvaná Ing. Matúšková.

Dokument bol predložený v zmysle vysokoškolského zákona.

Z diskusie:

* dekan Kopáčik o.i. uviedol, žeby privítal prehľad hospodárenia jednotlivých súčastí STU, prehľad počtu administratívnych zamestnancov a pedagógov a ich priemerné mzdy, k tejto požiadavke sa pridal aj predseda AS STU
	+ kvestor na uvedenú požiadavku reagoval, že výpočtové tabuľky a prehľady sú k dispozícii, po rokovaní ich pošle v elektronickej verzii všetkým dekanom
* dekan Šooš upozornil na gramatické nezrovnalosti v textovej časti, ocenil spoluprácu audítorky

V súvislosti s predloženým materiálom rektor znova poukázal na potrebu zaujať

stanovisko navonok STU. Požiadal dekanov o zaslanie osobitných argumentov na

stretnutie s ministrom školstva, ako je vyčíslenie, koľko financií chýba na realizáciu

dotačnej zmluvy, celkový náklad na doktorandov na dennom štúdiu a ako postupovať pri

vyplácaní miezd financovaných z projektov, resp. ako vyriešiť ich krytie.

V závere rektor požiadal dekanov o písomné zaslanie pripomienok najneskôr do piatku

09.05.2014.

**UZNESENIE: 18.1/2014-KR**

Kolégium rektora STU prerokovalo Výročnú správu o hospodárení STU za rok 2013 s pripomienkami a odporúča predložiť materiál na rokovanie Akademického senátu STU.

**K BODU 3: Metodický postup pri zakladaní spin-off spoločností na STU**

Materiál uviedol prorektor Peciar. K bodu bol prizvaný Ing. Belko.

Dokument bol predložený v súlade s plnením úlohy č. 11.1/2013-KR.

Z diskusie:

* prítomní vo všeobecnosti uvítali tento materiál
* rektor upozornil, že mu v úvode chýba zdôvodnenie a vysvetlenie, že tento postup je realizovateľný len v prípade, že iné formy nie sú možné
* dekan Kopáčik upozornil, že aj know-how vzniknuté na pracovisku by malo byť tiež zadefinované so súhlasom vedúceho pracoviska (aj v rámci podielu zo zisku), čím by sa minimalizovala možnosť úniku charakteru podnikateľskej činnosti

V závere rektor požiadal dekanov o písomné zaslanie pripomienok, návrhov, resp. už aj konkrétnych formulácii prorektorovi Peciarovi, v kópii Ing. Belkovi do 16.05.2014.

**UZNESENIE: 18.2/2014-KR**

Kolégium rektora STU berie na vedomie materiál Metodický postup pri zakladaní spin-off

spoločnosti na STU s pripomienkami.

**K BODU 4: Účasť STU na veľtrhoch v roku 2014**

Materiál uviedol prorektor Peciar.

Dokument bol predložený v súvislosti s prípravou účasti STU na veľtrhoch vzdelávania

v roku 2014.

V rámci diskusie rektor uviedol, že STU zvažuje svoju účasť aj na veľtrhu v Čechách,

konkrétne v Brne, príp. v Prahe. Ing. Pištek neodporúčal účasť v Prahe, účasť STU v Brne budeme zvažovať až po finančnej analýze. Rektor podotkol, že je dôležité zviditeľniť komparatívnu výhodu v pomere k ostatným univerzitám (výška platov, atď.) Požiadal dekanov o písomné zaslanie 3-4 nosných tém za každú fakultu, ktoré by mohli byť na veľtrhu komunikované a zviditeľnené.

**UZNESENIE: 18.3/2014-KR**

Kolégium rektora STU schvaľuje pre rok 2014 účasť STU na veľtrhoch Akadémia – Vapac a Gaudeamus Nitra.

**UZNESENIE: 18.4/2014-KR**

Kolégium rektora STU schvaľuje udelenie štipendií študentom zo štipendijného fondu.

**UZNESENIE: 18.5/2014-KR**

Kolégium rektora STU súhlasí, aby bola študentom reprezentujúcim STU na veľtrhoch Akadémia – Vapac 2014 a Gaudemus Nitra 2014 zo strany fakúlt/ústavu vytvorená možnosť náhrady za vymeškaný výučbový proces v čase konania veľtrhov.

**K BODU 5: Letná univerzita pre stredoškolákov 2014**

Materiál uviedol prorektor Peciar.

Dokument bol predložený v súvislosti s organizáciou 6. ročníka LUS.

Z diskusie:

* členovia kolégia komentovali rozhodnutie nenavštevovať fakulty, odporučili zamyslieť sa nad návštevou aspoň kampusov, ak nie všetkých fakúlt, resp. doplniť možnosť voľby navštíviť niektorý kampus v rámci STU
* do budúcnosti ďalej odporučili zvážiť zrealizovať podujatie vo forme seminárov pre učiteľov, resp. študijných poradcov, v minulosti sa to osvedčilo

**UZNESENIE: 18.6 /2014-KR**

Kolégium rektora STU súhlasí s realizáciou projektu „Letná univerzita pre stredoškolákov

2014“ s pripomienkami.

**K BODU 6: Rôzne**

**K BODU 6/A: Rôzne/Prijímacie konanie na STU na akademický rok 2014/2015**

Prorektor Peciar v neprítomnosti prorektora Horňáka informoval o stave prijímacieho

konania na STU k 06.05.2014, kde evidujeme cca 20%-ný pokles, je potrebné tomu venovať

zvýšenú pozornosť.

**UZNESENIE: 18.7 /2014-KR**

Kolégium rektora STU berie na vedomie stav prijímacieho konania na STU na akademický

rok 2014/2015 k 06.05.2014 s pripomienkami.

**INFORMÁCIE A OZNAMY:**

K akreditačným spisom:

* v termíne boli spisy dodané len z FEI, FIIT a SjF STU, ostatné budú doručené do 12.05.2014, posun nastal podľa dekana Kopáčika oneskoreným zaslaním podkladov z R STU (konkrétne rokovací poriadok VR STU)

Rektor

* informoval o nadchádzajúcom stretnutí s ministrom školstva, na ktorom by rád otvoril témy ohľadom korekcií v rámci ŠF EÚ, UVP a blokovanie súvisiacich VO ministerskými pracovníkmi, komplexnú akreditáciu a financovanie VŠ
* informoval o rokovaní EK AS STU k rozpisu dotácie, ku konsenzu zatiaľ nedošlo, preto sa mimoriadne zasadnutie AS STU ruší, materiál bude predložený na riadne zasadnutie AS TU dňa 26.05.2014
* v súvislosti s vyššie uvedeným predseda AS STU znova požiadal o dodržanie termínu na zaslanie písomných pripomienok k rozpisu dotácie, ktorý je do 09.05.2014

Prorektor Sokol

* informoval o prvej prednáške v rámci projektu Visiting Professors´ College STU, ktorá sa uskutoční dňa 22.05.2014 o 14:00 hod. vo veľkej zasadacej sieni rektorátu STU, prednášať bude Hon.Prof. Dkfm.Dr. Rainer Hasenauer z Vienna University of Economics and Business, prednáška bude prenášaná aj online na internete

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Máj** | 14.05.2014 | VR STU | 09:00 | Mimoriadne zasadnutie |
|  | 26.05.2014 | AS STU | 14:00 |  |
| **Jún** | 04.06.2014 | KR STU | 09:00 |  |
|  | 16.06.2014 | PAS STU | 14:00 |  |
|  | 18.06.2014 | VR STU | 09:00 |  |
|  | 25.06.2014 |  | 13:00 | Menovanie docentov |
|  | 30.06.2014 | AS STU | 14:00 |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

13.05.2014 13.05.2014